பொருக்குப்பனி.முழங்கால் வரை புதைந்தது. கைகளைக் கோர்த்து ஒரு ஓடையைத் தாண்டினால் பெரிய மலைச்சரிவு முழுக்க பனி. பனியில் துழாவினோம். பிடித்துத் தள்ளி விளையாடினோம். ஒரு பாறையில் பற்றிக்கொண்டு ஐம்பது அடிவரை மேலே ஏறினோம் என்றாலும் மார்பு அடைத்து மேலே செல்ல முடியவில்லை. தவிர்க்கமுடியாமல் ‘வெள்ளிப்பனிமலை மீதுலவுவோம்’ என்ற வரி நெஞ்சில் ஓடியது. நான் பல நாடுகளுக்குச் சென்றிருக்கிறேன். ஆனால் இது என் நாடு, இதுவும் என் மண் என்ற உணர்வு அளிக்கும் மகத்தான மன எழுச்சியை நான் என் சொற்களால் சொல்ல முடியாது.